CELEX: C2006/022/17
Language: hu
Date: 2006-01-28 00:00:00
Title: C-426/05. sz. ügy: A Verwaltungsgerichtshof  2005. november 22-i  végzésével a Tele2 UTA TElecommunication GmbH kontra Telekom-Control-Kommission ügyben benyújtott előzetes döntéshozatal iránti kérelem

28.1.2006   
            
            
               HU
            
            
               Az Európai Unió Hivatalos Lapja
            
            
               C 22/9
            
         A Verwaltungsgerichtshof 2005. november 22-i végzésével a Tele2 UTA TElecommunication GmbH kontra Telekom-Control-Kommission ügyben benyújtott előzetes döntéshozatal iránti kérelem
   (C-426/05. sz. ügy)
   (2006/C 22/17)
   Az eljárás nyelve: német
   A Verwaltungsgerichtshof 2005. november 22-i végzésével, amely 2005. december 1-jén érkezett a Bíróság Hivatalához, a Tele2 UTA TElecommunication GmbH kontra Telekom-Control-Kommission ügyben előzetes döntéshozatal iránti kérelmet nyújtott be az Európai Közösségek Bíróságához.
   A Verwaltungsgerichtshof a következő kérdésekről kéri a Bíróság döntését:
   
               1)
            
            
               Úgy kell-e értelmezni az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelv (keretirányelv) (1) 4. és 16. cikkét, hogy az „érintett” felek kifejezés alatt olyan, az érintett piacon versenytársként fellépő vállalkozásokat is érteni kell, amelyek számára egy piacelemzési eljárás során nem állapítanak meg, tartanak fenn vagy módosítanak szabályozó kötelezettségeket?
            
         
               2)
            
            
               Az első kérdésre adott igenlő válasz esetén:
               ellentétes-e a 2002/21/EK irányelv 4. cikkével egy olyan nemzeti szabályozás, amely előírja, hogy egy piacelemzési eljárásban csak az a vállalkozás tekinthető félnek, amely számára szabályozó kötelezettségeket állapítanak meg, módosítanak vagy szüntetnek meg?
            
         
      (1)  HL L 108., 33. o.; magyar nyelvű különkiadás 13. fejezet, 29. kötet 349. o.